Børn med handicap betaler vores handicappris, og gælder alle børn med handicap, diagnose eller anden form for forsinket udvikling. Det vil sige, at handicapprisen betales både, hvis barnet har et fysisk handicap eller har ADHD, OCD eller andre psykiske handicap. Ved betaling af handicapprisen tildeles der en ledernormering på lejrene, der hedder 1:3, hvor der for børn uden handicap er en normering på 1:6. Med denne normering sikres der, at der tages højde for det enkelte barns behov med handicap. Det giver børn, der ellers ikke kan få en ferieoplevelse mulighed for at være i socialt samspil med andre børn med og uden handicap. Der er ”plads” til at deltagerne støttes i at indgå i fællesskab og netværksdannelse med de øvrige børn på lejren og støttes i at få nogle succesoplevelser.